
Republika e Kosovës
Република Косово - Republic of Kosovo
Qeveria - Влада – Government
Ministria për Komunitete dhe Kthim / Mинистарство за заједнице и повратак /
 Ministry of Communities and Return

Fushë Kosovë, data  06.03.2026
 
THIRRJE PUBLIKE PËR FINANCIMIN E AKTIVITETEVE TË SEKTORIT TË OJQ-ve QË KANË PËR QËLLIMË RRITJEN E NIVELIT  TË PUNËSIMIT TË ANËTARËVE TË KOMUNITETIT JOSHUMICË DHE PËRMIRËSIMIN E KAPACITETEVE PËR TË PROMOVUAR MBROJTJEN E TË DREJTAVE TË KOMUNITETEVE   

Kjo thirrje publike për draft propozimet nga organizatat e shoqërisë civile synon të punësimin, angazhimin në praktikë dhe organizimin e trajnimeve me fokus të veçantë tek gratë, të rinjtë, personat me aftësi të veçanta si dhe grupet e tjera të margjinalizuara brenda komuniteteve jo-shumicë që jetojnë në Kosovë, por edhe të përmirësojë kapacitetin e organizatave joqeveritare për të promovuar dhe mbrojtur të drejtat e komuniteteve dhe për të forcuar partneritetet dhe bashkëpunimin e organizatave joqeveritare me akterë të tjerë.  

Qëllimi i projekateve

Organizatat e shoqërisë civile në përputhje me këtë thirrje publike mund ti dorëzojnë aplikacionet me projekte në fushat e tyre prioritare, si më poshtë:  
1. Lot - Kontribut në punësim, angazhim në praktikë dhe organizim trajnimesh me theks të veçantë tek gratë, të rinjtë, personat me aftësi të veçanta si dhe grupet e tjera të margjinalizuara brenda komuniteteve jo-shumicë që jetojnë në Kosovë, për të aplikuar për mbështetje financiare dhe,
2. Lot - Përmirësimi i kapaciteteve të organizatave joqeveritare për promovimin dhe mbrojtjen e të drejtave të komuniteteve dhe forcimi i partneriteteve dhe bashkëpunimit të organizatave joqeveritare me akterë të tjerë, në veçanti me institucionet qeveritare që veprojnë në fushën e promovimit dhe mbrojtjes së të drejtave të komuniteteve. 


Përparësi u jepet OJQ-ve që jo vetëm punojnë për komunitetin, por janë të bazuara në komunitet.
Qëllimi i këtij njoftimi publik është të mbështesë Ministrinë e Kthimit dhe Komuniteteve të Kosovës në zbatimin e misionit të saj. Misioni është të krijojë kushte për kthime të qëndrueshme, mbrojtje, integrim dhe zhvillim të komuniteteve duke ndërtuar besim të ndërsjellë dhe duke ofruar mundësi të barabarta për të gjitha komunitetet që jetojnë në Kosovë, përmes pranisë së tyre të vazhdueshme institucionale dhe shërbimeve efektive, duke marrë parasysh standardet ndërkombëtare dhe praktikat më të mira.

1. LOT. Programi për financimin e aktiviteteve që synojnë ngritjen e nivelit të punësimit të pjesëtarëve të komuniteteve joshumicë. 

1.2 Në përputhje me këtë thirrje publike, OJQ-të mund të aplikojnë me projektet/programet e tyre për fushat e mëposhtme prioritare:

1. Punësimi i praktikantëve për praktikë në institucione dhe organizata të ndryshme;
2. Organizimi i trajnimit për aftësitë e buta (soft skills);
3. Rrjetëzimi profesional;
4. Trajnim për zanate të ndryshme, duke përfshirë por pa u kufizuar në trajnime për parukierë, rrobaqepës, marangozë, mekanikë makinash etj., si dhe punësimin e praktikantit në këto punë.

1.3 Organizatat joqeveritare mund të aplikojnë me një projekt që kontribuon në angazhimin e praktikës dhe organizimin e trajnimeve për komunitetet në Kosovë, përmes aktiviteteve të mëposhtme: 
• Aktivitete që lidhen me angazhimin e praktikantëve duke investuar në trajnime dhe duke përvetësuar njohuritë e nevojshme për përfshirje në tregun e punës, me č'rast përparësi kanë gratë, të rinjtë, personat me aftësi të veçanta, si dhe grupet e tjera të margjinalizuara brenda komuniteteve jo-shumicë;
• Aktivitete që lidhen me organizimin e trajnimeve të cilët do të promovojnë, zhvillojnë dhe ndërtojnë kapacitetet e komuniteteve për t'u bërë konkurruese në tregun e punës, si dhe do t'i pajisin ato me njohuritë e nevojshme për të qenë në gjendje të punojnë dhe mundësi të reja punësimi;
• Aktivitete që lidhen me krijimin e një rrjeti profesional ku do të ofrohet organizimi i aktiviteteve të përbashkëta për anëtarët e grupit të rrjetit dhe do të shkëmbehen informacione mbi mundësitë e punësimit ose trajnimit dhe do ta ndihmojn njëri-tjetrin në zgjidhjen e problemeve që lidhen me punën.
• Vëmendje e shtuar ndaj çështjeve që lidhen me gratë nga komunitetet (për shembull, nivele më të larta të përfshirjes së grave në punësim, praktikë dhe trajnime).
• Aktivitete që synojnë përmirësimin e politikave qeveritare në fushën e mbrojtjes dhe promovimit të të drejtave dhe interesave të komuniteteve në aspektin e punësimit;
• Aktivitete për zhvillimin e mundësive ekonomike për komunitetet dhe/ose anëtarët e komuniteteve jo-shumicë, ose trajnimin e tyre në gjenerimin e të ardhurave;


1.4 Shuma maksimale për një projekt individual është deri në 10,000 (dhjetë mijë) euro.

Projektet mund të financohen deri në 100% të shpenzimeve të pranueshme të projektit.

Aplikuesit mund të sigurojnë bashkëfinancim nga burime të tjera financimi.

Është e detyrueshme të ceket në çdo formular aplikimi se për cilin komunitet është menduar propozimi i projektit dhe nga buxheti i cilit komunitet kërkohet ndarja e mjeteve. 

1.5. Afati i fundit për dorëzimin e propozimeve është pesëmbëdhjetë (15) ditë pune dhe përfundon më 26.03.2026, në orën 16:00.
OJQ-të mund të aplikojnë me një maksimum prej një (1) projekti në kuadër të kësaj thirrjeje.
E njëjta OJQ mund të jetë partnere në disa projekte në fushat prioritare të thirrjes.
Periudha e zbatimit të projektit është maksimumi katër (4) muaj.

Loti 2.  Përmirësimi i kapacitetit të organizatave joqeveritare për promovimin dhe mbrojtjen e të drejtave të komuniteteve dhe forcimi i partneritetit dhe bashkëpunimit të organizatave joqeveritare me akterë të tjerë, veçanërisht me institucionet qeveritare që veprojnë në fushën e promovimit dhe mbrojtjes së të drejtave të komuniteteve. 

2.1 Në përputhje me këtë thirrje publike, OJQ-të mund të aplikojnë me projektet/programet e tyre për fushat e mëposhtme prioritare:

• Angazhimi për zgjidhjen e një ose më shumë fushave të interesit të komunitetit;
• Promovimi dhe ngritja e nivelit të bashkëpunimit ndërmjet pjesëtarëve të komuniteteve që jetojnë në Kosovë, përmes organizimit të aktiviteteve të përbashkëta nga organizatat joqeveritare, përkatësisht projekteve.
• Rritja e vëmendjes për çështjet që kanë të bëjnë me gratë ose të rinjtë nga komunitetet (për shembull, përfshirja më e madhe e grave ose të rinjve në aktivitetet arsimore, mundësitë e barabarta për gratë në punësim, përfaqësimi i grave dhe të rinjve në komunitete, etj.).
• Forcimi i zbatimit të mbrojtjes së të drejtave të komuniteteve në një ose më shumë fusha, gjegjësisht mosdiskriminimi, siguria dhe liria e lëvizjes, të drejtat për identitet, kulturë dhe fe, gjuhë, media, çasje në arsim, mundësi ekonomike dhe sociale, kujdes shëndetësor;
• Rritja e zbatimit të strategjive dhe veprimeve të qeverisë që adresojnë ose ndikojnë tek komunitetet;


 2.2 Shuma maksimale për një projekt të vetëm është deri në 10,000 (dhjetë mijë) euro. Në rastin e një partneriteti me një organizatë tjetër, shuma maksimale e mbështetjes financiare që mund të jepet është 15,000 (pesëmbëdhjetë mijë) euro.
2.3 Projektet mund të financohen deri në 100% të shpenzimeve të përgjithshme e të pranueshme të projektit.
Aplikuesit dhe partnerët potencialë mund të sigurojnë bashkëfinancim nga burime të tjera financimi.
2.4. Afati i fundit për dorëzimin e propozimeve është pesëmbëdhjetë (15) ditë pune dhe përfundon më 26.03.2026, në orën 16:00.
OJQ-të mund të aplikojnë me një maksimum prej një (1) projekti në kuadër të kësaj thirrjeje.
E njëjta OJQ mund të jetë partnere në disa projekte në fushat prioritare të thirrjes.
Periudha e zbatimit të projektit është maksimumi katër (4) muaj. 

Vlera e planifikuar e mbështetjes financiare për projektet:

Për mbështetjen financiare publike të projekteve/programeve sipas kësaj thirrjeje publike, shuma në dispozicion është 300,000 (treqind mijë) euro.


3. Kalendari indikativ i përfundimit të thirrjes  

[bookmark: _GoBack] 06/03/2026 - Hapja e thirrjes
13.03.2025 - Afati i fundit për dorëzimin e pyetjeve në lidhje me thirrjen
19.03.2026 - Publikimi i përgjigjeve në faqen e internetit të MKK-së
26/03/2026 - Afati i fundit për dorëzimin e propozimeve të projektit në MKK
09/04/2026 - Publikimi i rezultateve paraprake, njoftimi i aplikuesve
14/04/2026 - Afati i fundit për dorëzimin e ankesave
20/04/2026- Vendimi i Komisionit të Ankesave
21.04.-24.04.2026 Nënshkrimi i kontratës
 

4.   Lista komplete e dokumenteve të nevojshme
Aplikimi do të konsiderohet i plotë nëse përmban të gjithë formularët e aplikimit dhe bashkëngjitjet e detyrueshme siç kërkohet në thirrjen publike dhe dokumentacionin e thirrjes si më poshtë:
1. Formulari i propozimit të ofertës 
2. Formulari i propozim buxhetit
3. Formulari i Deklaratës së Partneritetit (nëse është e aplikueshme)
4. Kopja e certifikatës së regjistrimit të OJQ-ve;
5. Kopja e certifikatës së numrit fiskal;
6. Formulari i deklaratës për mungesë financimi të dyfishtë;
7. Formulari i aplikimit për projekte ose programe të OJQ-ve që financohen nga burimet e financimit publik;
8. Formulari i deklaratës për aktivitetet e përshkruara të programit/projektit;
9. Deklarata vjetore për vitin 2024 dhe 2025, (nga ATK);
10. Vërtetim nga Administrata Tatimore e Kosovës për gjendjen e borxhit publik, e vlefshme në datën e dorëzimit të kërkesës, e cila vërteton se aplikuesi nuk ka borxhe aktuale tatimore të papaguara apo obligime të tjera tatimore, apo se është në marrëveshje për shlyejë të borxhit me ATK-në;
11. Para nënshkrimit të kontratës OJQ-ja duhet të dorëzojë dëshmi, se OJQ-ja dhe menaxheri i projektit nuk janë nën hetim për vepra penale;
12. Vërtetim nga banka e llogarisë aktive të organizatës joqeveritare para nënshkrimit të kontratës. 

Propozimet do të dorëzohen vetëm në formularët e kërkuar, të cilët së bashku me Udhëzimet për aplikuesit, janë të disponueshëm në faqen e internetit të MKK-së. 

 

5. Dorëzimi i aplikacionit 

 

Aplikimet dorëzohen në një zarf të mbyllur, ku në zarf vendoset një kopje e printuar e të gjithë dokumentacionit të nevojshëm origjinal, si dhe një kopje elektronike në CD. 
 
Dokumentet e kompletuara mund të dorëzohen fizikisht në adresën e mëposhtme ose të dërgohen me postë në këtë adres: 

Ministria për Komunitete dhe Kthim  
rru. Nëna Terezë, PN. 12000 Fushë Kosovë/Kosovë
Zyra e arkivit 







 
Për mbështetje financiare do të shqyrtohen vetëm projektet që janë pranuar brenda afatit të përcaktuar në këtë thirrje publike dhe që i kanë plotësuar kushtet e thirrjes publike. 


7. Kontakti  

Të gjitha pyetjet në lidhje me thirrjen mund të bëhen ekskluzivisht në mënyrë elektronike në adresën e mëposhtme: request.mkk.mzp.mcr@rks-gov.net jo më vonë se me 13.03.2026. Përgjigjet do të kthehen në formë elektronike dhe do të publikohen në faqen zyrtare të MKK-së me 19.03.2026. 
 
6. Udhëzimet për aplikuesit 

Së bashku me këtë thirrje do të publikohen edhe Udhëzimet për aplikuesit, në lidhje me informacione më të detajuar rreth thirrjes publike.


5

image1.wmf

